**Kyrkjemusikalsk utval, årsmelding for 2022**

Utvalet har hatt eitt møte.

Her vart plana for året lagt og ansvar fordelt.

Vi trudde ved årsskifte 21/22 at vi var ferdige med restriksjonane knytt til covid-19, men slik gjekk det ikkje. Gjennom jula og nesten fram til påske hadde vi ein forverra og usikker situasjon. Den påtenkte song – og salmekvelden i Gullstein kirke våren 2022, vart derfor utsett til hausten 2022.

På avskjedsgudstenesta for Per Eilert Orten 29.05.2022 deltok to aktørar frå korpset på Tustna med flott spelinga til både salmar og utgangsprosesjon.

Til gudstenestene på Minnesøndagen(Allehelgensdag) deltok Aure Songlag i Aure, Aure misjonskor på Gullstein og Leif Johan Birkelund på Stemshaug.

Song – salmekvelden i Gullstein kyrkje vart arrangert den 6.oktober. Mange lokale aktørar, mellom anna frå kulturskolen, deltok i det som vart ein variert song- og salmekveld. Kvelden vart leia av Ingrid Aukan.

I adventstida arrangerte medlemane i utvalet frå Stemshaug saman med soknerådet, ein songkveld i samarbeid med Alexey.

Etter to års opphald, kunne Aure songlag arrangere sin tradisjonelle julekonsert i Aure kyrkje. Som vanleg deltok mange lokale aktørar. Takk til dei som står på for å gi oss gode opplevingar i kyrkja.

Også i Gullstein kirke kunne korpset arrangere sin tradisjonelle julekonsert.

Så vil vi igjen takke Alexey som er med som profesjonell støtte i alle sammanhengar.

Arne Mastad

sekretær